Predkladacia správa

Podľa ustanovenia § 8 zákona NR SR č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov, prednostu krajského úradu a okresného úradu vymenúva a odvoláva vláda Slovenskej republiky.                     V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a okresných úradov.
Ing. Štefan Szeles prednosta Okresného úradu v Šali požiadal listom o odvolanie z funkcie prednostu Okresného úradu v Šali dňom 15. júla 2002. Na základe uvedeného sa predkladá návrh na jeho odvolanie z uvedenej funkcie.  
Do vymenovania nového prednostu Okresného úradu v Šali bude úlohy vyplývajúce              z funkcie prednostu okresného úradu vykonaváť ním poverený zamestnanec okresného úradu.